b"\n_START_ARTICLE_\nD\xc5\xbeozefina Bachita\n_START_SECTION_\nVergija\n_START_PARAGRAPH_\n\xc5\xa0e\xc5\xa1eri\xc5\xb3 met\xc5\xb3 D\xc5\xbeozefin\xc4\x85 Bakhit\xc4\x85 pagrob\xc4\x97 arab\xc5\xb3 verg\xc5\xb3 pirkliai ir j\xc4\x85 8 metus pardavin\xc4\x97jo El Obeido ir Chartumo turguose. Pagrobimo tragedija ir vergyst\xc4\x97 at\xc4\x97m\xc4\x97 i\xc5\xa1 mergait\xc4\x97s bet koki\xc4\x85 atmint\xc4\xaf, d\xc4\x97l ko ji nebegal\xc4\x97jo prisiminti net savo tikro vardo. Verg\xc5\xb3 pirkliai j\xc4\x85 pavadino bakhita, kas arab\xc5\xb3 kalboje rei\xc5\xa1kia 'laiminga'._NEWLINE_Vergyst\xc4\x97je D\xc5\xbeozefina Bachita patyr\xc4\x97, fizin\xc4\xaf, ir psichologin\xc4\xaf smurt\xc4\x85. Labiausiai vergyst\xc4\x97je j\xc4\x85 kankino esant osman\xc5\xb3 armijos karininko \xc5\xbemonos verge. Ji liep\xc4\x97 j\xc4\x85 ir kitas savo verges \xe2\x80\x9epa\xc5\xbeym\xc4\x97ti\xe2\x80\x9c. Vergi\xc5\xb3 k\xc5\xabn\xc4\x85 i\xc5\xa1rai\xc5\xbe\xc4\x97 randais (skarifikacija). 114 at\xc5\xbeym\xc5\xb3 kr\xc5\xabtyse, rankose ir ant pilvo buvo \xc4\xafr\xc4\x97\xc5\xbetos a\xc5\xa1triu peiliu, o v\xc4\x97liau \xc4\xaf tuos pj\xc5\xabvius priki\xc5\xa1davo druskos. _NEWLINE_Prie\xc5\xa1paskutinis jos vergvaldys buvo Italijos vicekonsulas Callisto Legnani, kuris, 1885 m. \xc4\xaf Italij\xc4\x85 atve\xc5\xbet\xc4\x85 D\xc5\xbeiozefin\xc4\x85 padovanojo savo draugo Augusto Michieli \xc5\xbemonai Turinai. D\xc5\xbeiozefina tur\xc4\x97jo auginti j\xc5\xb3 dukr\xc4\x85 Mimin\xc4\x85 (Mimmina). 1888 m. Bachita ir Mimina buvo paliktos Kanosos seser\xc5\xb3 (Canossian Sisters) mokyklos bendrabutyje Venecijoje, nes Michielio \xc5\xbemona tuo metu turejo keliauti \xc4\xaf Raudonosios j\xc5\xabros region\xc4\x85. _NEWLINE_I\xc5\xa1 kelion\xc4\x97s 1889 m. gr\xc4\xaf\xc5\xbeusi Michieli nor\xc4\x97jo atsiimti D\xc5\xbeozefin\xc4\x85 ir dukr\xc4\x85, bet Bachita atsisak\xc4\x97 palikti mokykl\xc4\x85. Sinjora Michieli band\xc4\x97 priversti j\xc4\x85, bet mokyklos, kuri\xc4\x85 Bachita lank\xc4\x97 vyresnyb\xc4\x97 pasiskund\xc4\x97 vald\xc5\xbeiai. Italijos teismas nutar\xc4\x97, kad Bachita niekada negal\xc4\x97jo b\xc5\xabti verg\xc4\x97, kadangi Sudane vergov\xc4\x97 buvo u\xc5\xbedrausta dar prie\xc5\xa1 D\xc5\xbeozefinai gimstant, o Italijos \xc4\xafstatymai vergijos i\xc5\xa1vis nepripa\xc5\xbe\xc4\xafsta. Tuo metu Bachita jau buvo pilnamet\xc4\x97, tod\xc4\x97l gali pati pasirinkti, k\xc4\x85 gyvenime darys. D\xc5\xbeozefina nutar\xc4\x97 pasilikti su kanosiet\xc4\x97mis.\n_START_SECTION_\nVienuol\xc4\x97s gyvenimas\n_START_PARAGRAPH_\n1890 m. D\xc5\xbeozefina buvo pakrik\xc5\xa1tyta. 1896 metais ji \xc4\xafstojo \xc4\xaf vienuolyn\xc4\x85 ir tapo vienuole. 1902 m. buvo paskirta \xc4\xaf Skijo (Schio) vienuolyn\xc4\x85 Vi\xc4\x8dencos provincijoje (\xc5\xa0iaurin\xc4\x97 Italija), kur ji pragyveno did\xc5\xbei\xc4\x85j\xc4\x85 dal\xc4\xaf savo gyvenimo. I\xc5\xa1 Skijo ji buvo i\xc5\xa1vykusi tik 1935\xe2\x80\x931938 m., kai pad\xc4\x97jo ruo\xc5\xa1ti jaunas seseris darbui Afrikoje._NEWLINE_Per 45 gyvenimo Skijuje metus D\xc5\xbeozefina da\xc5\xbeniausiai dirbo vienuolyno durininke, tod\xc4\x97l da\xc5\xbenai bendravo su vietine bendruomene. Jos \xc5\xa1velnumas, raminantis balsas ir nuolatin\xc4\x97 \xc5\xa1ypsena vietini\xc5\xb3 buvo gerai \xc5\xbeinomi, Vin\xc4\x8dencos gyventojai j\xc4\x85 vadino la nostra madre moretta 'm\xc5\xabs\xc5\xb3 ma\xc5\xbeoji juodoji motina'. Jos patrauklumas ir \xc5\xa1ventumo reputacija buvo kanosie\xc4\x8di\xc5\xb3 ordino \xc4\xafvertinti, jai buvo pasi\xc5\xablyta paskelbti savo memuarus ir pasakoti apie savo gyvenimo patirt\xc4\xaf. Tai j\xc4\x85 i\xc5\xa1garsino visoje Italijoje._NEWLINE_Paskutinius jos gyvenimo metus gadino skausmas ir ligos, bet ji liko linksma. Paskutin\xc4\x99 gyvenimo dien\xc4\x85 jos psichika kuriam laikui gr\xc4\xaf\xc5\xbeo \xc4\xaf jos vergov\xc4\x97s metus, ir klejodama ji verk\xc4\x97, pra\xc5\xa1ydama atlaisvinti jos grandines, kurios per sunkios. D\xc5\xbeozefina mir\xc4\x97 1947 m. vasario 8 d.\n_START_SECTION_\nKanonizacija\n_START_PARAGRAPH_\nSi\xc5\xablymai j\xc4\x85 kanonizuoti pasigirdo i\xc5\xa1syk po jos mirties. Proced\xc5\xabros prad\xc4\x97tos 1959 m., pra\xc4\x97jus 12 m. po mirties._NEWLINE_1978 m. gruod\xc5\xbeio 1 d. Jonas Paulius II D\xc5\xbeozefin\xc4\x85 Bachit\xc4\x85 paskelb\xc4\x97 garbi\xc4\x85ja (Venerabilis)._NEWLINE_1992 m. gegu\xc5\xbe\xc4\x97s 17 d. ji buvo paskelbta palaimint\xc4\x85ja, vasario 8 d. paskelbta jos \xc5\xa1vente._NEWLINE_2000 m. spalio 1 d. ji paskelbta \xc5\xa1vent\xc4\x85ja D\xc5\xbeozefina Bachita._NEWLINE_D\xc5\xbeozefina Bachita yra garbinama kaip \xc5\xa1iuolaikin\xc4\x97 Afrikos \xc5\xa1ventoji, glaud\xc5\xbeiai susijusi su priespauda ir vergove. Jis paskelbta \xc5\xa1vent\xc4\x85ja Sudano glob\xc4\x97ja."